text: 3. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Τ. 5599 της 30 Ιουλ./13 Αυγ. 1951 (ΦΕΚ Β΄ 142) Περί συμπληρώσεως της υπ’ αριθ. Τ. 9892/23-111948 αποφάσεως «περί απαλλαγής ειδών τινων από της καταβολής δικαιωμάτων υπερημερίας». Έχοντες υπ’ όψιν 1)τας διατάξεις του άρθρ. 67 παρ. 11 του Νόμ. 1165/1918 «περί τελωνειακού κώδικος» ως ούτος συνεπληρώθη δια του άρθρ. 10 παρ. 1 του Α.Ν. 791/1948, 2)την κατά την συνεδρίασιν της 2ας Ιουλίου ε.έ. ληφθείσαν σύμφωνον γνώμην της Διαρκούς Επιτροπής Δασμολογίου και Εμπορικών Συμβάσεων (Τμήμα Τελωνειακών Νόμων), αποφασίζομεν: Συμπληρούντες την υπ’ αριθ. Τ. 9892/23-11-1948 απόφασιν ημών «περί απαλλαγής ειδών τινων από της καταβολής δικαιωμάτων υπερημερίας» (Φ.Ε.Κ. 219/20-12-48 τεύχ. Β΄, Εγκύκλιος Διαταγή 8/1949), απαλλάσσομεν της καταβολής δικαιωμάτων υπερημερίας τα μεταλλεύματα άτινα αποτίθενται εγκρίσει της Τελωνειακής Αρχής εις παραχωρουμένας υπό ιδιωτών αποθήκας ή χώρους εκτός τελωνειακού περιβόλου μη εφαρμοζομένων εν προκειμένω των περιορισμών της παρ. 2 της άνω αποφάσεως. 